Visit Site
Recommended byColombia
ఇక నష్టాలు చవిచూసిన బ్యాంకుల్లో పంజాబ్‌ నేషనల్‌ బ్యాంక్‌ తొలి స్థానంలో ఉంది. ఈ ఏడాది పీఎన్‌బీలో భారీ కుంభకోణం వెలుగుచూసిన విషయం తెలిసిందే. వజ్రాల వ్యాపారి నీరవ్‌ మోదీ నిందితుడిగా ఉన్న ఈ స్కాం విలువ రూ. 14వేల కోట్లకు పైనే. కుంభకోణం నేపథ్యంలో 2017-18 ఆర్థిక సంవత్సరంలో పీఎన్‌బీ రూ. 12,282.82కోట్ల నికర నష్టాన్ని నమోదుచేసింది. 2016-17 ఆర్థిక సంవత్సరంలో ఈ బ్యాంక్‌ రూ. 1,324.8కోట్ల నికర లాభాన్ని ఆర్జించడం గమనార్హం.
పీఎన్‌బీ తర్వాత రూ. 8,237.93కోట్ల నికర నష్టంతో ఐడీబీఐ బ్యాంక్‌ రెండో స్థానంలో ఉంది. అంతక్రితం ఆర్థిక సంవత్సరంలోనూ ఈ బ్యాంక్‌ రూ. 5,158.14కోట్ల నికర నష్టాన్ని చవిచూసింది. ఇక దేశీయ అతిపెద్ద ప్రభుత్వ రంగ బ్యాంక్‌ స్టేట్‌ బ్యాంక్‌ ఆఫ్‌ ఇండియా గత ఆర్థిక సంవత్సరంలో రూ. 6,547.45కోట్ల నికర నష్టాన్ని నమోదుచేసింది. 2016-17 ఆర్థిక సంవత్సరంలో ఎస్‌బీఐ రూ. 10,484.1కోట్ల నికర లాభాన్ని ఆర్జించింది.
కుంభకోణాలు, మోసాలతో ప్ర‌భుత్వ రంగ బ్యాంకులు పీక‌ల్లోతు క‌ష్టాల్లో కూరుకుపోతున్నాయి. ఏటేటా బ్యాంకులకు మొండిబకాయిలు పెద్ద తలనొప్పిగా మారుతున్నాయి. 2017 డిసెంబరు నాటికి బ్యాంకింగ్‌ రంగంలో రూ. 8.31లక్షల కోట్ల నిరర్ధక ఆస్తులు ఉన్నాయి.